ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ` ԵՐԻՏԱՍԱՐԴՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի´ երիտասարդներ, սիրով շնորհավորում եմ ձեզ՝ Երիտասարդության միջազգային օրվա առթիվ:

Օգոստոսի 12-ը ՄԱԿ-ի կողմից 2000 թվականից ի վեր նշում է որպես Երիտասարդության միջազգային օր՝ մեկ անգամ ևս շեշտելու և կարևորելու ձեր առանցքային դերն ու նշանակությունը որպես առաջադեմ հասարակության, պետության կայացման և առաջընթացի կարևոր ու շարժիչ ուժ:

Մաղթում եմ, որ ձեր երիտասարդական ուժն ու եռանդը բոլոր ժամանակներում նպատակաուղղվի միայն հանուն վեհ ու բարի գաղափարների իրագործման:

Մտքով ու հոգով առողջ, կրթված և նորարարական գաղափարներով երիտասարդությունն է մեր ազգի և պետության հուսալի ապագայի գրավականը:

Անչափ կարևորում եմ ձեր գիտելիքներն ու աշխատասիրությունը՝ պետականության ամրապնդման, նոր նվաճումների, պատմական, ազգային և մշակութային արժեքների պահպանման գործում: Ուրախ եմ, որ ամենատարբեր ոլորտներում տարեցտարի մեծանում է երիտասարդ ուժերի ներգրավվածությունը և ակտիվ դերակատարությունը:

Ուզում եմ առանձնահատուկ շնորհավորել Արտաշատ միավորված համայնքի բոլոր երիտասարդներին, մաղթել ամենալավն ու բարին:

Սիրելի´ երիտասարդներ, մեկ անգամ ևս շնորհավորելով այս պայծառ տոնի առթիվ, ձեզ մաղթում եմ հարթ ու կանաչ ճանապարհ, հաստատակամություն ձեր առջև դրված նպատակների և ծրագրերի իրականացման գործում: Մշտապես հավատացե´ք ձեր երազանքներին և շարունակե´ք ձեր անմնացորդ նվիրումով ու աշխատասիրությամբ ծառայել մեր հայրենիքի շենացմանն ու առաջընթացին: